b"\n_START_ARTICLE_\nAscensi\xc3\xb3 de Jes\xc3\xbas\n_START_PARAGRAPH_\nL'ascensi\xc3\xb3 de Jes\xc3\xbas \xc3\xa9s una expressi\xc3\xb3 de les primeres comunitats cristianes, que fa refer\xc3\xa8ncia a la glorificaci\xc3\xb3 que segons la B\xc3\xadblia va rebre Jes\xc3\xbas de Natzaret despr\xc3\xa9s de la seva mort, de mans de D\xc3\xa9u Pare. La tradici\xc3\xb3 jueva, mantenia el s\xc3\xadmbol de qu\xc3\xa8 el cel era com la morada de D\xc3\xa9u, simbologia que fou adoptada pel cristianisme. L'ascensi\xc3\xb3 als cels \xc3\xa9s el s\xc3\xadmbol de qu\xc3\xa8 Jes\xc3\xbas \xc3\xa9s investit de la divinitat de D\xc3\xa9u.\n_START_SECTION_\nAntic Testament\n_START_PARAGRAPH_\nDins l'Antic Testament, tenim els exemples del patriarca Henoc i el profeta Elies._NEWLINE_G\xc3\xa8nesi 5:23,24\xc2\xa0: Henoc visqu\xc3\xa9 en total tres-cents seixanta-cinc anys. Henoc vivia amb D\xc3\xa9u, i desaparegu\xc3\xa9, perqu\xc3\xa8 D\xc3\xa9u se'l va endur."